
NOTA.— Cal  fer  constar  que 
aquesta  obra,  inspirada  en 
l'argument  de  II  clomatore. 
fou  estrenada  primerament 
com  a  mà  d'assaig-  y  ab  èxit 
brillantíssim  pels  celebrats 
actors  senyora  Guerra  y  se- 
nyors Rigol  y  Pladevall.  del 
teatre  escola  que  dirigeix 
l'eminent  actor  don  Enrich 
Giménez. 


personals   dels  actors 


Ningú  podrà  representar  nl 
reimprimir  aquesta  obra  sense 
permís  del  seu  autor. 


Els  comissionats  .y  represen- 
tants  de  la  Sociedad  de  Antores 
Espanoles,  S(3n  els  encarregats 
de  cobrar  els  drets  de  propietat. 


Bstà  fet  el  dipòsit  que  marca 
la  llei. 


FELTX  COSTA 

IMPRESSOR 

Non  de  la  Rambla,  45 


ACTE  UNÍCH 


Una  sala-nirnjador,  ab  bufet,  en  el  qual  lli  haurà,  necessàriament, 
una  ampolla  de  vi  dc  marca,  ab  etiqueta,  y  copes  pera  vi  y  licor. 
Ta.ula  parada  al  mitj  pera  dues  persones.   Es  dc  dia. 


ESCENA  PRIMERA 

RIBERA    (molt   atrafegat,   desparant   la  taula). 

Ribera  Aquesta  feina  de  desparar  la  taula  és  lo 
que  trobo  més  rebaixat.  Regar  les  flors 
de  la  galeria  y  netejar  la  gàbia  del  canari, 
és  passador,  però  això  de  fregar  vasos  y 
recullir  molles  de  pa,  trobo  que  no  fa 
Y  guerrero,  y  que'm  perdoni  la  meva  senyo- 

ra. Y  de  que  jo  fassi  aquestes  operacions 
domèstiques,  els  nirvis  en  tenen  la  culpa, 
i  Jo  no  sé  lo  que  donaria  pera  que  la  meva 
esposa  nO'  gastés  nirvis  !  Pensin  que  si  al- 
guna vegada  li  dicli  :  «Aquesta  feina  és 
massa  deshonrosa,  pera  mi,  y  voldria  que 
te  la  fessis  tu  meteixa»,  els  malehits  nir- 
vis, com  que'ls  té  tant  prims,  se  li  tren- 
quen, y  quan  se  li  trenquen,  j  ah  fillets  de 
Déu  !  trencadissa  general,  estupenda  ; 
plats,  sopera,  gerro,  vinagreres,  tot  vola, 
y  jo  que  no  volia  recullir  aquests  trastos 
y  posarlos  al  bufet,  els  tinch  de  recullir 
entre  cap  y  orelles  y  posarho...  dich,  y 
posarm'hi  àrnica.  (jimbre.) 

ESCENA  II 

RIBERA  y  COMAS  (quelcom  abatut). 


Ribera       \  Ay,  ay  !  aquesta  manera  de  trucar  no  és 

d'ella,  (i  Qui  deurà  ésser?  (Surt  y  torna  a  en- 
trar, acompanyat  de  Comas ;  son  dos  bons  amichs  y 
vénen  abrassantse,  etc.,  etc.) 

Comas        Si,  home,  si,  ja  ho  veus,  les  casualitats. 

Ribera  Vès  qui  havia  de  pensarse  qu'eres  a  Bar- 
celona, í  Ah  !  no  fassis  cabal  de  rès,  ara 
acabem  de  dinar  y  la  minyona  que  despa- 
rava  la  taula  ha  ting-ut  un  destorb  y...  en 
fi,  perdona  que't  rebi  d'aquesta  manera. 

Comas  \  Vols  callar,  home,  vols  callar  !  Aquestes 
esplicacions  hi  sobren  ab  mi. 

Ribera  Seyem,  Comas,  seyem,  y  veyam  què'm 
contes  de  nou. 

Comas  (Donantii  un  cigarret.)  Té,  fumcm  ;  ab  quin- 
ze anys  que  no'ns  havíem  vist  ja  podem 
contarnos  alg-unes  coses. 

Ribera  No  me'n  parlis.  \  Si  me  n'han  passades, 
durant  aquest  temps  ! 

Comas  en  Daltabuit?  i  què  s'ha  fet? 

Ribera  Viu  a  Valencià  ;  es  dedica  a  l'exportació 
de  fruites  ;  tich  entès  que'l  negoci  li 
marxa. 

Comas  Ho  celebro  ;  era  un  bon  amich,  en  Dal- 
tabuit. 

Ribera  tu,  a  què't  dediques?  Explica't,  ve- 

yam. 

Comas  (Apesarat.)  Jo  no'm  dedico  a  rès  ;  m'he  ca- 
sat y  estich  dedicat  a  soportar  els  ca- 
pritxos de  la  meva  senyora. 

Ribera  Ben  fet ;  j  es  tant  hermosa,  la  vida  matri- 
monial ! 

Comas        ;  Què  dius  ara  !        tu  ets  casat? 
Ribera       Si,  per  això  et  dich  que  és  tant  bonica  la 

vida  del  matrimoni. 
Comas        Ditxós  de  tu  que  pots  parlar  aixís. 
Ribera       ^jY  tu  no?  Jo  visch  al  cel. 

Comas 


Ribera 
Comas 
Ribera 

Comas 
Ribera 

Comas 

Ribera 

Donchs  jo  may  ho  sé  ;  mira,  actualment, 

aquí,  davant  per  davant  del  teu  pis,  fins 

que  ella  vulg-ui  mudarse. 

;  Com  !  ç:la  teva  senyora  et  mana? 

En  absolut ;  tinch  de  fer  lo  que  ella  vol  ; 

mira,  la  coincidència  de  trobarnos  aquí  es 

deguda  a  n'ella. 

Benehida  siga,  aixís. 

çiLa  coincidència?  Perquè  lo  que  és  ella, 
no  mereix  cap  classe  de  benedicció. 
(Intrigat.)  Em  scmbla  que  exageres. 
En  sis  mesos  he  cambiat  nou  vegades  de 
pis.  Abans  d'ahir  m'agafa,  perquè  ella 
em  porta  a  passeig,  y  em  diu  :  «Anirem  a 
buscar  pis»,  passem  per  aquí  davant,  s'e- 
namora d'aquesta  casa,  y  ja  està,  avuy 
hi  hem  portat  els  mobles,  y  fins  que  hi 
tornem. 

com  has  sapigut  que  jo  vivia  aquí? 
Parlant  ab  la  portera,   ha  sonat  el  teu 
nom,  he  fet  preguntes  y,  en  efecte,  ha  re- 
sultat que  eres  tu. 
No  pots  figurarte  lo  que  ho  celebro. 
Si,  noy  :  serem  vehins. 
No  cal  dirte  que  des  d'ara  t'ofereixo  la 
meva  casa. 

Gràcies  ;  jo  no  puch  oferirte  la  meva. 
^  Perquè? 

Perquè  necessito  permís  de  la  meva  se- 
nyora ;  ja  t'he  dit  que  ella  mana. 
(Imperatiu.)  j  Comas  !  no  permeto  que  repe- 
teixis això  ;  en  el  matrimoni  mana  sem- 
pre el  marit. 

Ab  tu  ja  puch  parlar  ab  franquesa  : 
jo  nO'  soch  rès,  a  casa  meva  ;  soch  una  fi- 
gureta,  una  mena  de  ninot,  que  ella  ma- 
neja al  seu  capritxo. 

f:Però  d'ahont  l'has  treta,  aquesta  dóna? 
V. Com  la  vas  conèixer? 
Una   tarda,  en  el   Royal.   Jo  prenia  una 
copa  de  visky,  y  a  la  taula  del  davant 
una  senyoreta  amb  el  seu  papà... 

Ribera       tQuè  prenien? 

Comas        Per  lo  que  he  vist,  em  prenien  la  mida  ; 

perquè  ella  ving-a  mirarme  y  mirarme  més 
sovint. 

Ribera  S'expliea,  aleshores  eres  forsa  menos 
lleig. 

Comas  La  xicota  era  bufoneta,  aquella  persistèn- 
cia m'intrigava,  y,  naturalment,  una  ex- 
cusa qualsevol,  entro  en  conversa,  y... 

Ribera  No  parlis  més,  pagues  el  gasto,  l'endemà 
hi  tornes,  ho  prens  per  vici,  y... 

Comas  Y  cap  a  l'iglesia,  això  és.  Els  primers 
tres  mesos  de  lluna  de  mel  eren  sopor- 
tables  ;  la  mel  de  la  lluna  conservava 
aquella  seva  dolsor  característica,  però 
arribant  al  quart  mes  ja  vaig  notarhi  des- 
seguit  el  regust  especial  de  les  trompa- 
des. V  vingueren  els  crits,  els  insults, 
l'escàndol,  en  fi,  que,  cansat  de  pendre 
paciència  y  més  paciència,  he  decidit  ca- 
llar y  pendre  til-la  y  més  til-la. 

Ribera       \  Quins  homes  !   \  Pendre  til-la  ! 

Comas  No  hi  ha  més  remey  ;  el  meu  sofriment 
és  constant. 

Ribera  Si,  et  trobo  cambiadíssim,  tu  eres  àgil, 
fort,  ben  conservat,  y  veig  que  ho  has 
perdut  tot. 

Comas        Si,  noy,  tot  ;  a  l'extrem  que  fins  perdo 

l'estatura  ;  diuen  que'm  torno  petit. 
Ribera       ríQue  no  t'alimentes? 

Comas        Alenjo  molta  escarola  ;  la  meva  senyora 

diu  que  refresca. 
Ribera       ríQue  és  vegetariana? 

Comas  Lo  que  és,  mòlt  grassa  ;  pesíi  cent  dèu  ki- 
los  néts,  y,  naturalment,  li  recomanen 
verdures  ;  la  carn,  els  ous,  el  peix,  el  vi, 
el  cafè,  tot  això  an  ella  la  irrita  y  dèu  te- 
nir por  que  m'irriti  a  mi,  perquè  entre 
jo  y  el  canari  no  hi  ha  diferencia  ;  ens  dona 
aigua  y  escarola,  molta  escarola. 

Ribera  tu  deixes  tractarte  com  una  bèstia? 

Comas        (i  Què  vols  que  fassi? 

Ribera  Ja  t'ho  diré,  espera'l,  que  vull  convidar- 
te  ;    recordo    que'l    Burdeus  t'agradava 

ab  deliri.  (Va  al  bufet,  pren  una  ampolla  de  vi 
y  dugués  copes,  y  abans  de  servirlo,  es  fixa  molt  amb 
la  quantiat  dc  vi  que  té  l'ampolla,  rairantla  al  tras- 
llum.) 

Comas        Deus  voler  dir  que'ns  agradava  molt. 
Ribera       Efectivament,   però  ara  el  prench  amb 
mida. 

Comas        i  Que  també  t'irrita? 

Ribera       Noto  que'm  dificulta  la  digestió. 

Comas        (Bevent.)   Es  superior. 

Ribera       (ídem.)  Tornant  al  teu  cas,  jo  tinch  de  dir- 

te,  amich  Comas  (Li  dóna  im  cigarret  o  vice- 
versa), que  la  primera  condició  que  neces- 
sita l'home  casat,  es  l'energia.  ^Tu  conei- 
xies en  Boniquet,  veritat?  Donchs,  va  mo- 
rir la  setmana  passada,  corsecat,  víctima 
de  la  seva  dóna,  com  tu. 

Comas        ^; Aquell  plaga  és  mort? 

Ribera  Si,  home.  ç^Que  no  llegeixes  La  Vanguar- 
dia? 

Comas  Si,  però  no  miro  les  esqueles,  perquè 
tinch  por  que,  ab  això  de  les  verdures,  el 
millor  dia  m'hi  trobaré  la  meva. 

Ribera  Quin  dubte  té,  si  no  cambíes  de  procedi- 
ments. 

Comas  Es  impossible  ;  tu  déus  viure  felís,  y  els 
que  sóu  felissos  us  creyeu  que  és  senzi- 
llíssim  conseguir  la  felicitat. 

Ribera  N'he  passades  de  totes,  no't  pensis  ;  és 
veritat  que'l  meu  oncle  va  deixarme  se- 
tanta mil  pessetes  en  valors. 

Comas        Y  que  allavors  estaven  molt  alts. 

Ribera  Donchs  van  anar  baixant,  baixant,  fins  a 
caure  als  cafès  concerts  de  Barcelona. 

Comas  Y  aquelles  tres  o  quatre  cases  que  tenies 

*  a  Vallvidrera? 

Ribera  Al  revés,  varen  anar  pujant,  pujant,  fins 
a  quedarse  a  la  Rabassada.  (En  ei  joch.) 
Total,  que  amb  tant  baixar  y  pujar  vaig 
quedarme... 

Comas        Ja  ho  suposo,   devies  quedarte  parat  y 

sense  una  pesseta. 
Ribera       Exactament,   y   vaig-   decidir   casarme  y 

treballar,  y  aquí  em  tens,  desde  la  sortida 

de  l'ig-lesia,  felís  y  content  al  costat  de  la 

meva  senyora. 
Comas  en  què  t'ocupes? 

Ribera  Treballo  a  l'Energia  Elèctrica,  guanyo 
vinticinch  duros,  ella  té  una  rendeta,  vi- 
vim, y  la  nostra  casa  és  un  cel. 

Comas  Es  comprèn,  y  la  teva  senyora  un  àngel. 
;  Ah  si  fos  com  la  meva  ! 

íliBERA  La  domesticaria  ;  al  principi  havia  inten- 
tat imposarse,  però  vaig  pararli  els  peus  ; 
jo  sempre  he  sigut  enèrgich. 

Comas  Y  treballant  a  l'Energia  encara  ho  vin- 
dràs més. 

Ribera  Ja  tindràs  ocasió  de  coneixeria,  la  meva 
senyora ;  és  dòcil,  amable,  complacent, 
no  és  lletja,  y  sobre  tot,  és  humil  ;  un  mo- 
viment meu,  una  mirada,  és  una  ordre 
que  ella  compleix  inmediatament,  sense  la 
més  petita  protesta.  No  està  bé  que  jo 
prediqui  les  seves  bones  qualitats,  però 
això  que  t'esplico  és  l'Evangeli. 

Comas  Donchs  t'admiro  y  et  felicito  per  la  teva 
bona  sort.  Jo  sóch  un  desgraciat. 

Ribera  Això  si,  la  primera  vegada  que  va  provar 
d'insolentarse,  vaig  agafaria  pel  dit  xich 

de  la  mà  dreta,  aixís    (Adoptant  certa  "pose"  de 

valent.),  y  mirantla  de  fit  a  fit,  vaig  dirli  : 
«Escolta  :  pensa  que  tu  ets  la  meva  senyo- 
ra y  tens  obligació  d'obehirme  ;  si  no  ho 
fas,  j  compra'm  una  corbata  negra  y  es- 
culleix  el  ninxo  del  cementiri  ! 

Comas  Si  jo  deya  a  la  meva  una  cosa  per  l'estil, 
no'm  donaria  temps  ni  d'escullir  metge. 

Ribera  ;  Com  que  no  sou  homes!  (i  Jo'm  deixa- 
ria governar?,  iJo  menjaria  verdures? 
La  teva  dóna  és  despòtica,  ja  ho  veig  ;  la 
meva  és  obedienta  ;  la  teva  és  egoista,  la 
meva  és  esplèndida. 


Comas  Mira  si  ho  és,  d'egoista,  que'I  dissabte 
vaig-  comprarme  unes  botes  d'onze  pes- 
setes cinquanta,  a  Lo  Increïble,  del  carrer 
d'Escudellers.  Arribo  a  casa  y  no'm  tro- 
bava massa  bé  ;  la  crido  y  li  dich  :  «An- 
gusties  (la  meva  senyora  es  diu  Angus- 
ties),  m'he  comprat  aquestes  botes  y  em 
sab  greu  que  demà  no  pugui  estrenaries, 
tinch  de  ficarme  al  llit  perquè  em  trobo 
malament.»  j  Ah,  noy  !  va  posarse  feta 
una  fúria.  (Cridant.)  «c^Es  a  dir,  que  tro- 
bante  malament  t'has  comprat  unes  sa- 
bates? » —  «Si,  tquè  té  d'estrany?» 
— «^;Què  té  d'estrany?  si  et  mors,  im- 
bècil, què'n  faré,  jo,  de  les  teves  saba- 
tes?»... y  fesli  gastos. 

Ribera  ;  Això  és  monstruós!  ç:Tu  vols  que  ella 
es  torni  mansa,  bona,  agradable,  que  t'es- 
timi? 

Comas        Es  el  meu  ideal. 

Ribera  Donchs,  escolta'm  :  entra  al  pis  ara  me- 
teix  y  pica  de  peus,  fort,  aixís.    (Picant  ab 

forsa.)     Si    no't   contesta,    tus    fort  (Tossint.) 

y  si  tampoch  contesta,  tornes  a  tossir... 

Comas  ;  Oh,  no  !  ja  contestarà  desseguida  : 
«j  Calla,  ximple  !  j  pren  pastilles  Andreu  !» 

Ribera  Molt  bé  ;  aleshores,  tu,  serio,  imperatiu, 
li  crides  :   «j  Pòrteles  1»  y  t'esperes. 

Comas  Gaire? 

Ribera       El  temps  que  coneguis. 

Comas        Donchs,  m'hi  assentaré. 

Ribera  Ella  compéndrà  que  per  fi  t'imposes,  abai- 
xarà veles,  y  farà  com  la  meva  ;  amb  un 
somriure  agradabilíssim  obehirà  tot  des- 
seguida. 

Comas  tot  això  que  espliques  fa  la  teva?. 

Ribera  Exactament,  gràcies  a  la  meva  energia. 
Comas        ;  Sembla  impossible  que  hagis  trobat  una 

dóna  tant  angelical  ! 
Ribera       Es  que  no  permeto  que  ho  dubtis. 
Comas        wSentiría  ofèndrela,  però...  (Dubtant.) 
Ribera       Veuràs,   vull  que  te'n  convencis;  entra 

qualsevol  rato  que  ella  sigui  a  casa  ;  pre- 
cisament no  tardarà  a  venir. 

Comas  M'agradaria  de  veureho,  però  em  jugaria 
cinch  duros  que  li  amagues  algún  defecte. 

Ribera  ;  Ni  un  de  sol  !  Accepto  un  sopar  a  la 
Maison  Dorée. 

Comas-  Conforme  ;  y  creume  que  si  el  perdo  fe'l 
pagaré  amb  gust  ;  perquè  la  ditxa  d'un 
amich  jo  la  considero  meva. 

RiRERA  Gràcies,  no  necessitaré  esforsarme  pera 
que't  convencis  ;  entra  quan  vulguis. 

Comas  No  tardaré,  ara  estem  col-locant  els  mo- 
bles ;  després,  ab  calma,  ja  tornaré.  (Dí- 

rigintse  a  la  porta.) 

Ribera  ^Te'n  vas?   Entesos  ;   entretant  posa'm 

als  peus  de  la  teva  senyora. 

Comas  Es  perillós  ;  no  ho  faré. 
Ribera         Perquè  ? 

Comas  Gasta  unes  sabates  molt  punxagudes... 

Ribera  ;  Ets  un  desgraciat,  vaja  ! 

Comas  Si,  noy  ;   confesso  la  meva  insignifican- 

Cia.     (Mutis  Comas.)  , 


ESCENA  III 

RIBERA  sol. 


(Cambía  radicalment  d'actitut,  al  veure's  sol  ;  ab  grans 
presses  despara  la  taula,  recull  Ics  burilles,  no  sab  ont 
amagaries  y  se  les  fica  a  la  butxaca,  obre  el  balcó  per- 
què l'olor  del  tabaco  desaparegui,  y  finalment  agafa 
l'ampolla  de  l'aigua,  omple  les  dugués  copes  ab  que 
ells  havien  begut,  y  ab  cuidado  les  aboca  a  l'ampolla 
del  vi,  perquè  no's  noti  la  falta.) 

Ribera  Em  sembla  que  arribava  fi  ns  aquí.  (Mirant 
al  tras-iium.)  Justa,  ja  vcig  la  ratlla  ;  és  una 
mania  que  hi  té,  la  meva  senyora  ;  no  se'n 
va  de  casa  que  no  fassi  un  senyal  a  l'am- 
polla del  vi.  ;  Jo  si  que  treuría  la  grossa 
si  ella  descobrís  que  n'hi  falten  dugués 
copete.s  !   (Timbre.)   Ella  ;  encara  he  tingut 

temps  d'enllestirho  lot. 

ab  Ramona.) 


(Va   a   obrir   y  torna 


ESCENA  IV 

RIBERA  y  RAMONA.  (Vesteix  trajo  de  carrer,  sombrero,  guants,  etcè- 
tera, etc.  ;  porta  un  paquet  a  la  mà  ;  arriba  cansada  de  pujar  l'es- 
cala.) 


Ramona      ^-Es  a  dir  que  encara  trafiqueg-es  per  aquí, 

tu?  (Cridant.) 

Ribera  (Com  un  anyeii.)  Avuy  no  tenim  oficina,  Ra- 
mona, y  he  pensat  de  quedarme  a  ferte 
companyia. 

Ramona  ;  Tant  se  me'n  dóna  !  ;  Oh  !  no  puch  res- 
pirar ;  aquesta  escala  em  matarà,  a  mi. 

Ribera  Que  no  ho  intenti,  perquè  hi  faria  posar 
un  ascensor  a  la  carrera. 

Ramona      (Agressiva.)  i  Què  has  dit  ara  ! 

Ribera  (Espantat.)  Rès,  que'ns  convé  un  ascensor 
a  l'escala. 

Ramona      ;  Ribera,  Ribera!...    Val  més  que  calli; 

estich  cansada  y  no'm  convenen  disgus- 
tos. 

Ribera       A  mi  tampoch,  creume. 

Ramona      Calla,,  y  porta'm  una  copeta  de  Burdeus, 

vejam  si'm  retornarà  una  mica. 
Ribera       (Diiigentíssim  l'hi  serveix.)   Té,  Rauioua  ;  això 

t'anirà  bé  ;  beu,  cuita. 

Ramona        (Lí  pren   l'ampolla  de  les   mans   y  mira   al  tras-llum.) 

Porta   l'ampolla  aquí  ;    ara  serveixme... 

i  prou  !  vejam  si  el  vessaràs. 
Ribera       Ja  tinch  cuidado,  dóna. 
Ramona      (Paladejant  el  vi.)  No  ho  sé  :  em  sembla  que 

aquest  Burdeus  és  aigualit.    (Mirant  fixament 

a  Ribera.) 

Ribera       (Veyéntseia  a  sobre.)  Ho  fa  el  frct. 
Ramona      ^Veyam,  acosta't?   Bufa  una  mica. 
Ribera       (Ho  fa.)  Té. 

Ramona  (Notantii  ab  l'haiè.)  i  Tu  has  beg-ut  vi  d'a- 
quest ! 

Ribera       T'asseguro  que  no.  (Tremolós.) 

Ramona      ;  Y  perquè  no  ho  descobrís  hi  has  posat 

aigua  !  (Furiosa.) 

Ribera       Si...  t'asseguro  que  si...  n'hi  hagués  po- 
sat t'ho  diria. 
Ramona      y  has  fumat...  ;  Uf,  quina  fortor  de  ta- 

baCO  se  sent  a  tot  arreu  !  (Ensuma  d'aquí  cap 
allà.) 

Ribera       (Ja  estich  llest.  \  Ay  la  mare  !  ) 
Ramona      Vina  aquí,  y  bufa  fort. 
Ribera         Encara  més?  (Bufant.) 
Ramona      Y  les  vegades  que't  mani.  Torna  a  bufar. 
Ribera       Té,  té  y  té.  (  ;  Com  si  no  bufés  prou  inte- 
riorment !  ) 

Ramona  ;  Uf,  quina  halenada  !  ^  Encara  ho  nega- 
ràs, ara? 

Ribera  Es  que  ha  vingut  un  amich  y  m'ha  convi- 
dat de  tabaco. 

Ramona  (i  Un  amich  teu?  Vaya  un  personatge  que 
dèu  ess€r. 

Ribera  Habitarà  el  pis  de  davant  nostre  ;  ara  li 
acaben  de  dur  els  mobles. 

Ramona  Donchs  que  digui  a  la  conductora  que 
se'ls  entorni  ;  no'n  vull,  d'amistats  teves  ; 
estich  tipa  de  repetirho  :  no  pots  tenir  al- 
tre amich  que  la  teva  dóna. 

Ribera    -   \  Però  si  nosaltres  som  dos  enemichs  ! 

Ramona  Pel  teu  caràcter  ;  ja  m'ho  deya  la  mamà  : 
«Aquest  xicot  és  un  poca-solta  ;  no  t'hi 
casis  ;  ha  tirat  una  fortuna  per  la  finestra 
y  després  t'hi  tirarà  a  tu.» 

Ribera  ^Ho  veus  com  t'enfiles?  ;  Com  és  possi- 
ble tenir  pau  si  sempre  busques  guerra  ! 

(Fent  un  esfprs  y  amb  por.) 

Ramona      ;  Bé  crides  prou!    ç^Que   t'ha  aconsellat 

que  cridessis,  el  teu  amich? 
Ribera       \  Pobre  xicot  !  Si  em  fa  pena  ;  diu  que  té 

una  muller  insoportable. 
Ramona  j  Aixís  hauria  de  ser  jo  ! 
Ribera       Precisament  jo  li  he  dit  que  eres  tant 

bona  ;  veuràs,  els  demés  no  han  de  saber 

la  veritat  de  lo  que  passa  aquí. 

Ramona      Massa  bona  ;  d'això  t'aprofites. 
Ribera       No't    queixis,    t'acabo    de    desparar  la 
taula. 

Ramoxa  (Cridant.)  jY  m'acabcs  de  posar  aigua  al 
vi! 

Ribera       No  hi  posessis  senyals  amb  tinta. 
Ramona      ;  Faig  lo  que  vull  !  Encara  potser  m'es- 
menaria la  plana,  aquest. 
Ribera       (Moíx.)   No  t'enfadis,  no  cridis,  nerdona. 
Ramona      fi  Què  fas  aquí  parat,  veyam?    (Ramona  li 

dóna  el  sombrero,  guants,  moneder,  paquet,  etc.,  etcète- 
ra, y  ell   ho   va  col-locant  ab  cuidado.)      La  teva 

dóna  no  ho  serà  may  la  criada  ;  això  és 

lo  que  tu  voldries  :  tenirme  esclava  dels 

teus  capritxos. 
Ribera       Rès   d'això ;   precisament  aquest  amich 

m'ha  preguntat  per  tu,  y  jo  li  deya... 
Ramona      (i  Que  erem  felissos,  oy? 
Ribera  Naturalment. 
Ramona      ^jY  ell  no  t'ha  cregut? 
Ribera       Naturalment  que  no,  y  per  ferli  creure 

hem  jugat  cinch  duros.  Li  he  dit  que  eres 

un  àngel  y  que  jo  manava  sempre,  com 

un  rey  absolut. 
Ramona      ;  Oh,  quines  mentides  ! 
Ribera       \  Es  que'm  dono  vergonya  de  dir  que  ets 

un  dimoni  ! 

Ramona      ;  Y  t'has  jugat  cinch  duros  !  Jo  no  sé  si 

podré  aguantarme  més. 
Ribera       Y  si  perdo,  me'n  costarà  deu  ;  un  sopar 

de  cinch  duros  per  barba,  hem  jugat. 
Ramona      j  Reina  Santíssima  del  meu  cor  !   (Cau  des- 

mayada.  En  Ribera  corre  a  auxiliaria,  molt  espantat.) 

Ribera  No  t'ho  prenguis  aixís,  dóna,  mira  que'm 
mataràs  a  disgustos  y  allavores  et  sabrà 
greu. 

Ramona       (Refentse  amb  rapidesa.)    i  Imbècil  !    I  Bandit  ! 

i  Jugarse  dèu  duros  ! 
Ribera       Es  que  si  tu  vols  els  guanyaré. 
Ramona      Si  els  guanyaves,  no  te'ls  quedaries  tu  ; 

que't  consti. 

Ribera  Lo  interessant  és  que  quedi  bé  davant  dels 
altres. 

Ramona      ;  Em  sembla  que  això  et  costarà  car  ! 

Ribera  Fes  una  estoneta  no  mes  de  muller  com 
cal,  y  no'ns  costarà  rès  ;  sigues  agradable, 
carinyosa,  creyenta,  sumisa. 

Ramona  \  Callada,  soferta,  sorda,  cega  !  j  Com  si 
això  fos  possible  ! 

RiBEFL\  Un  ratet  no  més  ;  és  qüestió  de  que  m'o- 
beheixis  durant  deu  minuts,  perc^uè  el 
meu  amich  es  convenci  de  que  aquí  jo 
mano  ;  després  ja't  dono  permís  de  fer 
tot  lo  contrari. 

Ramona  No  te'l  necessito.  \  Jo  si  que  estaria  fres- 
ca !  Y  consti  que'ls  dèu  duros  me'ls  quedo. 

Jo  sacrificarme  y  rosegarme  els  punys 
de  ràbia  perquè  després  tu  sopis  tran- 
quilament  a  les  meves  costelles?  \  De  cap 
manera  ! 

Ribera       Transigeixo  ;  però  fesme  quedar  bé,  t'ho 

suplico.  (Timbre.) 

Ramona      ^Que  nO'  ho  sents  que  truquen?  ;  Ni  pera 

obrir  la  porta  serveixes! 
Ribera       Si  fos  ell,  entesos,    veritat?   (Va  a  obrir  y 

torna  ab  en  Comas,  que  porta  un  plat  ab  dugib^s 
nates.) 

Ramona      \  Ah  canalla  !  com  t'aprofites  de  l'ocasió  ; 

però  no  abusis  massa  de  la  meva  bondat 
perquè  si  exploto  ;  faré  desgracies  ! 


ESCENA  V 

ramona,  ribera  y  COMAS. 


Ribera       Entra,  Comas,  entra  ;  aquí  és  a  casa  teva, 

ja  ho  Sabs.     (Molt  satisfet.) 

Comas        Deixa'm  posar  això  per  aquí  ;  són  dugués 

nates  pera  la  meva  senyora. 
Ribera       (Presentant.)   Es  l'amich  de  qui  t'he  parlat, 

Ramona.  La  meva  senyora,    (a  Comas.) 

(Afectant   ima    suinissió   qur   no   sent.)  J 

Senyora,  als  peus  de  vostè. 
Si,  noy,  si  ;  sense  cap  por. 

(Sempre    ub    afectada    cortesia.)     wSeguin,  seguin. 

i  Sembla  que  dormis!  «Seguin,  seguin.» 

j  Acosta  cadires  !  (Manant  despòticamcnt,  aproíi- 
tantse  de  la  situació.  En  Comas  es  queda  admirat.) 

(Acostànticshi.)  Es  Veritat,  perdonin. 
Gràcies,  no's  molesti. 

Porta  una  miqueta  de  Burdeus.  \  Mene- 
ja't,  depressa  ! 

Ja  ho  faig  ;  no  t'amohinis,  home. 
(A  Ribera.)   j  Ha  dit  quc  no  t'amohinessis  ! 
i  Quina  bondat  ! 

j  Es  que  ja  sabs  que  vull  que'm  serveixis 

al  carril  !    (Ramona  els  serveix  vi.) 

D'això  se'n  diuen  dònes.   (Admirat.)  >f 
(Paladejant  el  vi.)    \  En  aqucst  vi  hi  ha  ai- 
gua ! 

(Mitj   aguantantse.)     j  Pcrquè  l'hi  pOSaVCS  ! 
(Amenassantla,  furiós.)    i  Què  diuS  ara?  hc 

posat  aigua  al  vi?  soch  capàs  d'ai- 

xò? 

No,  vaja,  no  ;  retiro  la  paraula. 
Y  de  passada,   j  retira  l'ampolla  ! 
Es  prou  bo,   aquest  vi;   ^de  què  rondi- 
nes ? 

Oh,  és  de  molt  mal  acontentar. 
Fóra  discussions  ;  destapa  una  altra  am- 
polla.  (  ;  Avuy  jo  respiro  !  ) 

(Me  la  pagaràs.)  (Surt  y  torna  amb  una  ampolla 
per  encetar,  cambía  les  copes  y  els  serveix  de  nou.) 

Els  molt  exigent  ;  això  no  està  bé,  home. 
(:Eh?  (:comenses  a  enterarte?  (Triomfal- 
ment.) La  dóna  casada  és  l'escolà  del  ma- 
trimoni ;  sempre  ha  de  dir  amén. 
(Entrant.)  Es  que  tu  no'm  deixes  dir  ni 
amén. 

Es  impossible  donarvos  llibertat. 
Però  els  extrems  són  perillosos. 
(Cridant.)  j  Y  què  fas  parada  !  La  capsa  del 

tal:)ac(),  les  cerilles  ;  no  sé  què't  passa 
avuy,  sembles  un  estaquirot.    (Ramoua  porta 

la  capsa  del  tabaco,  y,  furiosa,  dóna  un  pcsslch  en  >1 
bras  de  Ribera.) 

Rariona  Té  ;  \  ditxosos  fumadors  ! 

Ribera  (Pei  pessich.)   j  Ay  ! 

Comas  (íQuè  tens? 

Ribera  (Desconcertat.)    Rès,  UU  avís. 

CopjAS  ^;D'ahont? 

Ribera       Del  cel ;  l'atmosfera  està  carregada.  ;  Oh 

quina  tempestat  ! 
Ramona      i  Carreg"adíssima  !  (intencionat.) 
Comas        i  Ay,  ay  !  ^com  ho  coneixeu? 
Ribera       Jo  ho  conech  ab  l'ull  de  poll.     (Ramona  li 

dóna  un  altre  pessich,  sense  que  Comas  pugui  notarho.) 

i  Ay  !  ;Ay!...  Porta'm  les  sabatilles.  Si, 
si  ;  plourà  fort,  -molt  fort. 

Comas        Ja  convindria,  no't  creguis. 

Ramona      Y  després  que  fassi  una  mica  de  sol. 

Ribera  i  Que  ho  dius  pels  bolets?  Ja  se'n  culliràn 
encara  que  no'n  fassi. 

Ramona      (  ;  Prepara  l'esquena  !  ) 

Ribera  (Cridant.)  ;  He  dit  que'm  portis  -les  sabati- 
lles !  Veyam  si  t'hauré  de  comprar  una 
bicicleta  perquè  corris  més  depressa.  ( ;  Y 

com  disfrutO,  mare  meva  !  )  ■  (Ramona  pren 
les  sabatilles  y  les  hi  porta.) 

Comas        Vaja,   home ;   l'amohines  massa,  pobre 

senyora.  (Dolentse'n.) 

Ramona      ( j  Aprofita't,  infame  ! ) 

Ribera       Ting-ues  contemplacions  y   sigues  dèbil, 

que  tu  ja  sabs  lo  que  passa. 
Comas        Però  si  la  teva  senyora  mereix  totes  les 

consideracions.  \  Ay  si  la  meva  em  trac- 
.  tés  aixís  ! 
Ramona      lY  com  el  tracta? 

Ribera  a  tu  què  t'importa?   (a  Ramona.)  Cui- 

da't  d'endressar  les  sabatilles,  que  ara  no 
les  necessito. 

Ramona        (Prm  ics  sabatilles  y  li  dóna  un  pessich.)  (T'cspC- 

ro.) 

Ribera       ;  Ah  !    j  oh  !    quina  punxada.    (Sempre  simu 

lant  que  és  l'ull  de  poll.) 

Comas        (Dc  bona  fe.)    No  tindràs  més  remey  que 
posàrteles. 

Ribera       (Me'n  posaré  una  a  cada  bras.) 
Ramon-\      (íQue  puch  retirarme?   (Amb  sorna..) 
Ribera       j  Ja  hauries  d 'ésser  fóra  ! 
Comas        ;  Vaja,  a  mi  em  fa  pena  ! 
Ramona      No'n  fassi  cabal,  és  el  seu  caràcter  ;  salu- 
di a  la  seva  senyora. 
Comas        Moltíssimes  gràcies. 
Ramona      (Anantsen.)   Enllesteix  depressa. 


ESCENA  VI 

ribera  y  comas. 


Ribera       (Moit  satisfet.)      Estàs  convensut? 

Comas  Convensut  y  encantat ;  tens  una  dóna  que 
no  te  la  mereixes. 

Ribera       ;  Y  tu  la  tindries  igual  ! 

Comas  Jo,  no  ;  soch  un  desgraciat.  Mira,  ara  me- 
teix,  enfilat  a  una  escala,  col-locava  el  re- 
llotge de  paret  ;  m'escapa,  y  cau  en  el 
precis  moment  que  acabava  de  passar  la 
meva  dóna  per  sota,  qüestió  de  segons. 

Ribera       Y  no  l'has  morta  per  miracle. 

Comas  ;  Y  perquè  és  un  rellotge  que  sempre 
atrassa  ! 

Ribera       Decideixte  ;  fes  com  jo,  mana  despótica- 

ment  y  triomfaràs,  y  si  no... 
Comas        Una  vara  de  freixa,  veritat? 
Ribera    ,  De  cap  manera,  no  peguis  may  a  la  dóna, 

jo  no  m'atreviria  a  pegar  a  la  meva  ;  això 

rebaixa. 

Comas  ^;  Y  si  la  dóna  pega  a  l'home,  ella  també  es 
rebaixa? 

Ribera  Del  meteix  modo.  f^Per  què  ho  pregun- 
tes? 

Comas  (Baixant  el  cap.)  Pcrquè  la  meva  dóna  ho 
faria  tot  per  tornarse  prima. 

i  Et  pega  ! 

No  vull  amagarte  rès  ;  he  caiiibiat  la  den- 
tadura una  pila  de  vegades,  ho  confesso. 
Això  no  pot  continuar.  ^;Tu  ets  un  amich? 
(TVoIs  fer  lo  que't  diré?  ^si  o  no? 

Digues.     (Més  resolt.) 

^Ara  és  a  casa,  la  teva  senyora? 

Si  ;  aquelles  nates  són  pera  ella. 

Donchs   revesteixte   de   valor  ;    entres  a 

casa  teva  cridant,  picant  de  peus. 

i  Molt  bé  ! 

y  dius  :  i  prou  escarola  !  Desde  avuv  en- 
davant em  serviràs  sopa  de  peix,  perdiu  a 
la  col,  y  costelles  ab...  ^ab  què't  sem- 
bla que't  donarà  les  costelles? 

No  cal  dirho  :   ab  bolets.  (Acció  de  rebre.) 

Y  per  postres...  per  postres,  que  escuUei- 
xi  ella  meteixa. 

;  Galetes,   home,   galetes  !    (Doientse.)    ;  Y 
que  me'n  fas  de  gràcia  tu  ! 
dQue  no  compleix  les  teves  ordres?  co- 
menses  a  cridar  furiós,  puja  de  peus  a  la 
taula,  destrossa  un  balancí,  trenca  l'ar- 
mari-mirall,  reventa  la  calaixera,  esbossi- 
na,  esquinsa,  picola,  trinxa,  aixafa,  cre- 
ma y  vina  desseguida. 
i  La  setmana  tràgica  !  Ja  està  dit. 
Que  anirem  a  la  Maison  a  gastar  els  dèu 
duros  que  t'he  guanyat. 
Tens  rahó,  són  ben  teus  (Li  dónu  un  bitllet.), 
y  creume  que  no'm  dolen.   ;  Y  pensar  que 
la  portera  m'havia  dit  que  la  teva  senyora 
era  un  tigre  ! 

No'n  fassis  cas  de  lo  que't  diguin  ;  l 'ex- 
periència t'ho  ha  demostrat  ;  aprèn,  si 
vols. 

(Molt  decidit.)  Estich  per  provarho.  Em 
sento   pujar  una   mena  de  foguerades... 

(Envalentonantse.) 

Això  són  els  primers  síntomes  del  valor 
y   de  l'energia  que  jo  t'he  comunicat  ; 

aprofita'ls,  abans  no's  converteixin  ert 
fum. 

(Pren  el  plat  de  les  nates.)  Ja  està  ;  nO  VuU  CSSer 

menos  que  tu.  Entro  a  casa    (Molt  jugat 
crido,  ordeno,  trenco,  cremo,  y  passi  lo 
que  passi. 

(:Què  pot  passar,  després  de  tot? 
Després  de  tot,  pot  passar  que  jo  passi 
per  l'ull  de  l'escala. 
Ho  sentiria,  però  no  succehirà. 

(Cridant  y  fent  l'home  pera  anarse'n.)    J  Prcpara'l, 

esposa  meva,  aquí  et  porto  les  últimes 
nates  ;  d'ara  endavant  no  vull  portarne 
més,  jo  ;  les  portaràs  tu  sola,    ;  jo  t'ho 

jurO'  !    (Mutis  Comas.) 

;  Molt  bé  !   j  Aixís  m'ag-rades  ! 


ESCENA  VII 


ribera  y  RAMONA.  (Aquesta,  que  haurà  estat  treye 
cienta,    entra    feta    una  fúria.) 


nt  el  cap,  impa- 


Ramona      ;  Brètol  !  ;  Estúpit  !   j  Imbècil  ! 
Ribera       (Espantat  y  fugint.)  j  Ay  la  mare,  ja  descarre- 
g'a  ! 

Ramona      i  Poca-vergonya  !  \  Miserable  !  No  sé  com 

he  pogut  aguantarme. 
Ribera       Tracte  és  tracte. 

Ramona  No  se  n'hi  poden  tenir,  ab  tu,  de  trac- 
tes, i  Te'ls  trenco  ! 

Ribera       ;  Conforme,  però  no'm  trenquis  rès  més  ! 

Ramona      ;  Espanta-aucells  !  ;  Titiritero  !  (Amb  sorna.) 

i  Porteuli  les  sabatilles  !  \  Rebaixarme  fins 
a  les  sabatilles  !  (imposantse.)  ;  Porta  els  di- 
ners desseguida  ! 

Ribera       (Roncejant.)    Es  que  no  són  tots  meus. 

Ramona      \  Els  quartos  inmediatament  ! 

Ribera  com  anirem  a  sopar,   sense  diners? 

(Molt  acovardit,  li  dóna  el  bitllet.) 

Ramona  sopar?  ;  Al  llit,  aniràs! 

Ribera       ;  Vès  què  dirà  el  meu  amich  !   ;  Jo  no  hi 

passo  per  aquí  ! 
Ramona      i  Passaràs  per  la  porta  ! 
Ribera       Dóna,  no  t'exaltis  aixís. 
Ramona      Es  que  abuses  de  la  meva  bondat ;  hauria 

de  tractarte  com  te  mereixes  ;  però  d'ara 

endavant  ja  ho  faré  diferent,  pert  cuida- 

do.  i  Et  lligaré  ! 
Ribera       Si,   vaja  :   morralló  y  una  cadeneta  ;  no 

més  em  faltaria  això.  (Timbre.) 
Ramona      ;  Ves  a  obrir,  y  si  és  aquell  pallasso,  des- 

pedeixlo,  que  si  no,  ^o  el  treuré  de  casa  ! 

i  Ja  te  les  hi  posaré  jo  les  peres  a  quarto  ! 

(Mutis  Ramona.) 

Ribera  ;  Ens  queixem  de  la  policia  !  ;  Dihem 
que'l  g-overn  y  l'autoritat  no  serveixen  de 
rès  !  (i  Y  la  pesta  bubònica  y  el  còlera,  de 

què  serveixen?  (Va  a  obrir  y  entra  ab  Comas, 
que  ve  fet  una  llàstima ;  porta  una  galta  empastifada 
de  nates  (S'imita  ab  farina  y  cotó-fluix.),  el  coll  de 
la  camisa  desfet,  la  corbata  penjant,  y  l'americana  y 
sombrero  estripats.) 


ESCENA  VIII 

ribera  y  COMAS. 

Comas        (Queixantse  molt.)  ;  Ay,  ay  !  ;  Cuita,  Ribera, 

ting-ues  compassió  ! 
Ribera       i  Que  has  ensopegat  ab  les  nates?  (Es 

treu  el  mocador  y  li  aixuga  la  cara.) 

Comas        No,  home  :  les  nates  han  ensopegat  amb 
mi. 

Ribera       ;  No  pot  ser  ! 
Comas        Preguntaho  a  la  meva  senyora. 
Ribera       (i  Ella  t'ha  posat  aixís? 
Comas        (Pianyentse  sempre.)    SÍ  ;  jo  no  t'hagués  cro- 
gut. 

Ribera      ;  Això  no  s'explica  ! 

Comas  Es  lo  que  jo  dich,  no  s'explica,  que's  veu. 
Ribera       ;  Quin  salt  m'ha  fet  el  cor  ! 

Comas  Més  gros  l'ha  fet  el  plat,  que  m'ha  saltat 
a  bossins  a  la  cara.  . 

Ribera       \  Ah,  jo  no  ho  permeto  una  cosa  aixís  ! 

Comas  No  me  n'ha  demanat  de  permís  ;  entro, 
picant  de  peus,  fort,  tal  com  m'havies 
aconsellat ;  queda  sorpresa  ;  tiro  una  ca- 
dira enlaire. 

Ribera       ;  Amb  energia  ! 

Comas        Això  es,  y  dich  :  (Cridant.)  ;  Prou  escarola  ! 

Ribera       Y  ella  es  queda  parada. 

Comas        No,  ella  es  posa  a  córrer. 

Ribera       ;  Cap  a  la  porta  fugint  ! 

Comas  Al  contrari,  cap  a  mi  y  cridant.  Jo  que  li 
dich  :  «i  Aquestes  són  les  últimes  nates  !■> 
;  pom  !  y  les  hi  poso  sobre  la  taula. 

Ribera       ;  Ah,  ja  !  y  ella,  ;  pam  !... 

Comas  ;  Me  les  posa  sobre  les  galtes  !  En  fi,  de 
mana  :  tota  aquella  trencadissa  de  mo- 
bles que  jo  tenia  de  fer,  ella  l'ha  feta  so- 
bre les  meves  costelles. 

Ribera  Per  covart,  perquè  ets  dèbil  ;  aprèn  de  mi 
y  sigues  un  home. 

Comas  No'n  parlem  més  ;  ditxós  de  tu,  que  tens 
una  senyora  de  pasta  de  melindro.  He 
vingut  pera  que  m'acompanyis  a  la  casa 
de  socorro. 

Ribera       (Defugint.)  (JVoIs  dir?... 

Comas  Si,  noy  ;  tinch  una  pila  d 'óssos  que'ni 
trontollen. 

Ribera         (Ab  precaució,  mirant  si  entra  Ramona.  )    Es  una 

'  mala  hora  ;  anem,  per  un  amich  es  fa  tot. 
Comas        T'ho  estimaré,  gràcies. 


ESCENA  ÚLTIMA 

ribera,  comas  y  RAM0NA  (que  entra  ab  uns  espolsadors  a  la  mà). 


Ramona  (a  Ribera.)  ;  Tu,  al  llit  ! 

Ribera  (Aclaparat.)  (i Què  dius? 

Ramona  (Cridant  més.)    i  Al  llit,  desseguida  ! 

Comas  (Veyent  visions.)  ^Quèésaixò? 

Ramona      (a  Comíls.)   ;  Vostè  calli  ! 

Comas  (Compíenent.)  j  Són  molt  significatius  aquests 
espolsadors  ! 

Ribera       Ramona,  no'm  fassis  fer  el  ridícol. 

Comas  (Ab  satisfacció.)  I  Ay,  ay  !  (:Aixís  estem,  Ri- 
bera? (jTu  ets  aquell  de  l'energia  matri- 
monial? i  De  l'Energia  Elèctrica,  y  enca- 
ra gràcies  ! 

Ribera       (Baixant  el  cap.)    Tcus  rahó. 

Ramona  (indicant  ab  eis  espolsadors.)  j  Prou  considcra- 
cions  !  Tu,  cap  al  quarto,  y  vostè,  a  casa 

seva.     (Per  Comas.) 

Ribera  T'havia  enganyat,  perdóna'm  ;  estem 
iguals,  completament  iguals. 

Comas  Donchs  viní^'uen  els  dèu  duros  y  anem  a 
sopar. 

Ribera       No  pot  ser  ;  els  té  la  meva  senyora. 

Ramona        (Agressiva,   cap  a   Comas.)     ^  Que'h   VOl  ? 

Comas        j  Y  és  clar  que  si  ! 

Ramona      ;  Donchs  -no 'Is  cobrarà  ! 

Ribera       Són  d'ell,  aquests  quartos. 

Ramona      ;  Són  meus  y  nO'  els  hi  daré  ! 

Comas        (Rient.)  \  No'm  fassi  riure  !   Y  desseguid  i 

que'ls  cobraré. 
Ramona      ;  Que  no  !  ;  M'hauria  d'enviar  la  guardià 

civil  ! 

Comas  ;  Y  ca,  dóna  !  Ara  meteix  els  pagarà,  es- 
peri S.     (Acció  d'anarse'n.) 

Ribera       \  Ay  pobre  de  tu  !   Entrega'lshi,  cuita. 
Ramona        Perquè,  veyam? 

Comas        (Cridant.)   i  ;  Li  enviaré  la  meva  senyora  !  ! 

